LeBron James

Lebronas Reimonas Džeimsas (; g. 1984 m. gruodžio 30 d.) – JAV krepšininkas, žaidžiantis NBA lygoje besivaržančioje Los Andželo „Lakers“ komandoje. 2003 metais krepšininką 1 šaukimu pasirinko Klivlando „Cavaliers“ klubas. 2010 m. liepos 9 d. pasirašė šešerių metų sutartį su Majamio „Heat“ klubu. 2014 m. grįžo į Klivlandą. 2018 m. liepos 9 d. oficialiai pasirašė su Los Andželo „Lakers“. Lengvojo bei sunkiojo kraštų pozicijose žaidžiantis Jamesas yra laikomas vienu geriausių visų laikų krepšininku.

Nuo 2004 m. atstovauja JAV vyrų krepšinio rinktinei.

Karjera 

2003–2004 m. sezonas: debiutas NBA:

Savo debiutiniame sezone NBA Jamesas Cleveland Cavaliers gretose vidutiniškai rinkdavo po 20,9 taško, atlikdavo po 5,9 rezultatyvaus perdavimo ir 2004 m. buvo paskelbtas NBA metų naujoku.

2004–2005 m. sezonas: antrieji metai:

Jameso taškų vidurkis šoktelėjo iki 27,2 taško, LeBronas pirmą kartą paskelbtas All-Star starteriu. Tačiau Cavaliers nepateko į atkrintamasias varžybas, nes po reguliariojo sezono dalinosi 8-9 vietas su New Jersey Nets (dabartine Brooklyn Nets) komanda ir pralaimėjo jai dėl patekimo į atkrintamąsias.

2005–2006 m. sezonas: įsibėgėjimas:

Šiame sezone LeBronas sumesdavo vidutiniškai net po 31,4 taško, atkovodavo po 7 kamuolius, atlikdavo po 6,6 rezultatyvaus perdavimo. Reguliarųjį sezoną Cavaliers baigė su 50 pergalių ir pateko į atkrintamąsias, kurių antrajame raunde sezoną užbaigė pralaimėdami Detroito Pistons krepšininkams. Po čempionato pabaigos LeBron James pasirašė trejų metų, 60 milijonų vertės kontraktą su galimybe pratęsti jį dar metams.

2006–2007 m. sezonas: sudužusi žiedų svajonė:

Jamesas per sezoną vidutiniškai įmesdavo po 27,3 taško ir buvo antras kandidatas eilėje sezono MVP laimėti. 'Karalius' padėjo Cavaliers pirmą kartą laimėti Rytų Konferenciją ir atvedė komandą į finalą. Tačiau išsvajotų žiedų iškovoti nepavyko: Cavaliers nusileido San Antonijaus Spurs krepšininkams ir pralaimėjo finalo seriją 0-4.

2007–2008 m. sezonas: į superžvaigdžių tarpą:

Šiame sezone Jamesas vidutiniškai pelnė po 30 taškų, o Cavaliers rytų konferencijoje užėmė ketvirtąja vietą. Šįkart Clevelando krepšininkai nukeliavo iki antrojo Playoffs raundo, kuriame Cavaliers pralaimėjo būsimiesiems čempionams Boston Celtics krepšinikams 3-4.

2008–2009 m. sezonas: sėkmingas sezonas:

Šis sezonas Lebronui bei Cavaliers buvo išties sėkmingas. Clevelando krepšininkai iškovojo 66 pergales, užėmė pirmąją vietą lygoje, o LeBronas Jamesas buvo išrinktas naudingiausiu sezono žaidėju (MVP). Tačiau kelią į finalą pastojo Orlando Magic komanda, kuri konferencijos finale 4-2 nugalėjo Clevelando ekipą.

2009–2010 m. sezonas: paskutiniai metai Ohajuje:

Paskutiniame sezone prieš tampant laisvuoju agentu Jamesas Cavaliers gretose įmesdavo po 28,4 taško ir, pasibaigus reguliariajam sezonui, iškovojo antrą sezono MVP iš eilės. Cavaliers vėl baigė sezoną pirmoje vietoje, o atkrintamosiose pralaimėjo būsimiesiems finalininkams, Boston Celtics ekipai.

2010 m. vasara: „lemtingas sprendimas“:

Kai 2010 metų liepos 7-ąją Lebronas Jamesas nutarė oficialiai pareikšti sprendimą dėl savo karjeros NBA ateities, ESPN televizija tiesiogiai transliavo interviu su Lebronu specialioje laidoje ,,sprendimas''. Laidoje Jamesas pareiškė, jog jis palieka Cleveland Cavaliers komandą ir keliasi į Majamį, kur prisijungia prie kitų superžvaigždžių Dwayne Wade ir Chris Bosh ir papildo Miami Heat gretas. Šis Lebrono sprendimas sukėlė daug aistrų visoje JAV. Clevelando gerbėjai degino 23 numeriu pažymėtus Jameso marškinėlius, o Miamio aistruoliai netvėrė džiaugsmu. Anot Jameso, krepšininkas Floridos ekipą pasirinko dėl to, jog nori iškovoti čempionų žiedus. Miamio komanda pilnai sukomplektavo ,,didįjį trejetą''.

2010–2011 m. sezonas: neišsipildžiusi svajonė:

Nors ir sezono startas Majamio komandai nebuvo toks stiprus, Floridos ekipa sugebėjo prasibrauti iki finalo. Tačiau didysis triumfas neįvyko. Heat klubas turėjo pripažinti Dalaso Mavericks klubo pranašumą.

2011–2012 m. sezonas: čempionų žiedai:

Šiame sezone Lebronas Jamesas vėl tapo sezono MVP. Miamio ekipa nepaliko varžovams jokių vilčių – Heat klubas nukeliavo iki pat finalo, kuriame nuginklavo Oklahomos City Thunder komandos krepšininkus su Kevinu Durantu priešakyje. Jamesas buvo pripažintas naudingiausiu finalo žaidėju.

2012–2013 m. sezonas: apgintas titulas:

Šio sezono scenarijus labai panašus į praėjusio: Miami Heat sezoną pabaigė pirmoje vietoje, Lebronas tapo sezono MVP, o Heat ekipa apgynė titulą, finale laimėdami seriją prieš San Antonijaus Spurs krepšininkus 4-3. Ypač įsimintinos buvo šeštosios finalo serijos rungtynės, kurių herojumi tapo Ray Allen’as, pataikęs stebuklingą tritaškį ir sudaužęs Spurs krepšininkų viltis laimėti titulą. Jamesas vėl buvo išrinktas naudingiausiu finalo serijos žaidėju.

2013–2014 m. sezonas: San Antonijaus kerštas:

Šiame sezone Jamesas vidutiniškai rinko po 27.1 taško. Heat klubas ketvirtus metus iš eilės vedami ,,Didžiojo Trejeto'' laimėjo rytų konferenciją ir pateko į finalą. Tačiau šįkart Miamio krepšininkai nusileido tiems patiems Spurs krepšinikams 1-4, prieš kuriuos laimėjo praeitų metų finale.

2014 m. vasara:

Ši vasara Heat ekipai buvo iš tiesų įtempta bei permaininga. Visi trys „Didžiojo Trejeto“ žaidėjai – Dwyane Wade, LeBron James, Chris Bosh – nusprendė nutraukti savo sutartis ir tapti laisvaisiais agentais. Nors dauguma manė, jog žaidėjai taip pasielgė norėdami padidinti Miami Heat ,,algų kepurę'', tačiau LeBronas pasielgė kitaip: „Karalius“ nusprendė sugrįžti į gimtąją Ohajo valstiją, grįžti į Clevelando Cavaliers gretas. Majamio aistruoliai neslėpė pasipiktinimo, o pati Heat ekipa prarado tūkstančius aistruolių. „Aš grįžtu namo.“ – pareiškė krepšinio supertalentas.

2014–2015 m. sezonas: naujas „Didysis trejetas“

Grįžęs į Cavaliers Jamesas prisijungė prie jau komandoje buvusios žvaigždės Kyrie Irvingo. Netrukus į komandos gretas įsitraukė ir Minesotos Timberwolves lyderis Kevin Love. Šįkart Klivlando ekipa yra nusitaikiusi į čempionų titulą. Šį sezoną Cavaliers nukeliavo į NBA finalą, bet pralaimėjo Golden State Warriors kovoje dėl NBA žiedų 4-2.

2015-2016 m. sezonas: Kerštas Kariams.

Cavaliers šį sezoną vedami LeBron James, Kyrie Irving, Kevin Love nesunkiai užemė pirmą vietą rytų konferencijoje. Atkrintamosiose varžybose Cavaliers puikiai žaidė ir lengvai pateko į NBA finalą, o ten jau laukė praeitų metų priešininkai Golden State Warriors komanda. Warriors NBA finale laiminėjo 3-1 ir jiems reikėjo tik laimėti vienerias rungtynes, kad taptu NBA čempionais antrus metus iš eilės. Tačiau vieną Warrios lyderių diskvalifikavo vieneriom rungtynėm ir rezultatas tapo 3-2. Šeštosios rungtynės vyko Cavaliers arenoje, todėl fanų pagalba jie nugalėjo Warriors ir išlygino finalo seriją 3-3. Septintosios NBA finalo rungtynės vyko Warriors arenoje. Visos rungtynės vyko taška į tašką, tačiau paskutinėm minutėm Kyrie Irving’o pataikytas tritaškis ir LeBrono James’o bauda pakeitė finalo likimą ir laimėjo NBA finalą taptadami vieninteliai istorijoje tape NBA čempionais pralaiminėdami finalo serijoje 3-1.

2018 – dabar: Los Andželo „Lakers“

2018 metų NBA laisvųjų agentų rinka nestokojo super žvaigždžių, viena jų – LeBronas Jamesas. Viso sezono metu netrūko gandų apie Karaliaus vasaros planus. Jis buvo siejamas su tokiomis komandomis, kaip Los Andželo „Lakers“, Filadelfijos „76ers“, Hjustono „Rockets“. Po dar vieno nesėkmingo NBA finalo, kurį „Cavaliers“ pralaimėjo 4:0, LeBronas nusprendė, kad jam jau gana Rytų Konferencijos ir paskleidė nežinią visoje NBA dėl savo tolimesnės ateities. 2018 metų liepos 2 dieną, LeBronas padėkojo „Cavaliers“ fanams ir pranešė, kad keliasi į Los Andželo „Lakers“. Su Kalifornijos klubu pasirašė 4 metų kontraktą.

2018-2019 m. sezonas: Nesėkmingas sezonas

Sezonui prasidėjus Los Andželo „Lakers" vedami LeBrono vakaruose buvo viena iš stipriausių komandų ir atrodė, kad Los Andželo „Lakers" pirmą kartą po 6 metų žais atkrintamosiose varžybose. Gruodžio 25 dieną žaidžiant prieš NBA čempionus „Golden State Warriors" krepšininkus, LeBronas patyrė stiprią kirkšnies traumą. Jis praleido 17 rungtynių dėl šios traumos, tai daugiausiai per jo visą 16 metų karjerą NBA. Be geriausio krepšininko Los Andželo komanda pradėjo pralaiminėti rungtynes ir iškrito iš vakarų konferencijos aštuntuko. Lebronas 2019 Vasarį tapo 5-uoju krepšininku, kuris pelne 32,000 taškų per NBA karjerą. 2019 Kovo 6-ąją LeBronas aplenkė Michaelą Jordaną visų laikų rezultatyviausių krepšininkų sąraše ir pakilo į 4-ąją vietą. LeBronas šį sezoną sužaidė tik 55 rungtynes iš 82, tai mažiausias sužaistų rungtynių skaičius per visą jo karjerą NBA. Paskutinius 8 metus iš eilės NBA finaluose žaidęs LeBronas, nesugebėjo patekti į atkrintamasias varžybas pirmą kartą nuo 2005-ųjų metų.

Pasiekimai 
 2012, 2013, 2016, 2020 m. NBA čempionas
 2012, 2013, 2016, 2020 m. NBA finalo serijos naudingiausias žaidėjas
 2009, 2010, 2012, 2013 m. naudingiausias NBA lygos žaidėjas
 2006, 2008 m. pripažintas naudingiausiu NBA Visų žvaigždžių rungtynių žaidėju
 2004 m. išrinktas NBA metų naujoku
 2008 m. rezultatyviausias NBA lygos žaidėjas
 2008 m. olimpinėse žaidynėse su JAV rinktine laimėjo aukso medalius
 2012 m. olimpinėse žaidynėse su JAV rinktine laimėjo aukso medalius
 2004 m. olimpinėse žaidynėse su JAV rinktine laimėjo bronzos medalius
 2006 m. pasaulio krepšinio čempionate su JAV rinktine laimėjo bronzos medalius
 2007 m. Amerikos čempionas
 2003 m. pripažintas geriausiu JAV vidurinių mokyklų žaidėju

Šaltiniai

Nuorodos 

 Oficiali LeBron James svetainė
 NBA.com profilis – LeBron James

JAV krepšininkai
JAV olimpiečiai